Eesti kirjaniku Kai Aareleidi uue raamatu „Vene veri“ esitlus
Kolmapäeval, 16. oktoobril kell 17.00 Narva Keskraamatukogu kutsub kõiki huvilisi Kai Aareleidi uue romaani „Vene veri“ esitlusele.
"Vene veri" on omapärane fragmentaarium elust lähimineviku Peterburis ja samas 21. sajandi eesti naise kiri kolmveerand sajandit tagasi elanud venelannast vaaremale. Loo minategelane satub mitmeks aastaks maale, mis ei kuulu kaugeltki tema lemmikute hulka, ja seisak seal ootamatult silmitsi iseenda perekonnalooga, mille on seni eelistanud maha vaikida. "Vene veri" on lugu kohanemisest, mäletamisest ja unustamisest, aga ennekõike sellest, et veri tõmbab lõppude lõpuks ikka vere poole - kui ainult teaks, mis või kus see veri on.
Kai Aareleid on eesti tõlkija ja kirjanik. Ta on õppinud dramaturgiat Soome Teatriakadeemias ja ilukirjanduse tõlkija-toimetaja lisaeriala Tallinna Ülikoolis. Tõlkinud ilukirjandust inglise, hispaania, soome ja portugali keelest, muuhulgas David Mameti, Bruce Chatwini, Arturo Pérez-Reverte, Carlos Ruiz Zafóni ja Javier Maríase loomingut.
Aareleid on avaldanud ajakirjanduses ka novelle. Tema 2011. aastal ilmunud debüütromaan "Vene veri" esitati Kultuurkapitali proosapreemia nominendiks.